**Ministru kabineta rīkojuma projekta “Par programmas "Valsts aizsardzība, drošība un integrācija NATO" līdzekļu izlietojumu” sākotnējās ietekmes novērtējuma ziņojums (anotācija)**

|  |
| --- |
| 1. **Tiesību akta projekta izstrādes nepieciešamība**
 |
| 1. | Pamatojums | Likuma „Par valsts budžetu 2016. gadam” 39. pants  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai nodrošinātu Ministru kabineta 2003.gada 29.aprīļa noteikumu Nr.236 „Aizsardzības ministrijas nolikums” noteikto funkciju izpildi, Aizsardzības ministrijas (turpmāk – AM) uzdevums ir piedalīties Ziemeļatlantijas līguma organizācijas (turpmāk – NATO), Eiropas Savienības un citu starptautisko drošības un aizsardzības organizāciju drošības un valsts aizsardzības politikas veidošanā. Atbilstoši minēto Ministru kabineta noteikumu 6.10.apakšpunktam AM pienākums ir informēt sabiedrību par nozares politiku un ministrijas padotībā esošo iestāžu darbību, konsultēties ar nevalstiskajām organizācijām lēmuma pieņemšanas procesā, veicināt sociālo dialogu jautājumos, kas saistīti ar politikas izstrādi un īstenošanu, kā arī iesaistīt sabiedrības pārstāvjus valsts pārvaldē. Minēto noteikumu 7.2.apakšpunkts nosaka iesaistīt nozares politikas jautājumu risināšanā ministriju, citu valsts pārvaldes iestāžu, pašvaldību un citu institūciju pārstāvjus. Līdz ar to AM ir ieinteresēta sadarboties ar nevalstiskajām organizācijām, kuru darbības mērķis saskan ar AM noteiktajiem uzdevumiem un iespēju robežās finansiāli atbalstīt to organizētos projektus. 2017.gadā īstenojamus projektus ir iesniegušas biedrības „Latvijas Nacionālo partizānu apvienība” (turpmāk – LNPA), „Latvijas Nacionālo karavīru biedrība” (turpmāk – LNKB), “Latviešu virsnieku apvienība” (turpmāk – LVA) un „Latviešu strēlnieku apvienība” (turpmāk – LSA), kuru darbības mērķos ietilpst uzdevums informēt sabiedrību par aizsardzības nozarei būtiskiem jautājumiem. LNPA, LNKB, LVA un LSA ir ilgstoši sadarbojušās ar AM un sniegušas atbalstu dialoga veicināšanā starp sabiedrību un Nacionālajiem bruņotajiem spēkiem, kā arī patriotiskajā audzināšanā un militāro tradīciju stiprināšanā. Šobrīd LNPA, LNKB, LVA un LSA sadarbībā ar Jaunsardzi sniedz jauniešiem padziļinātu izpratni par militāri vēsturiskajām tradīcijām.LNPA iesniegusi projektu “Jaunatnes izglītošana par nacionālo partizānu kustību Latvijā”.LNKB ir iesniegusi šādus projektus: “8.maijs – Otrā pasaules kara upuru piemiņas diena”, “Otrā pasaules kara *Ziemassvētku kaujas*”, “*Rumbas* – Otrā pasaules kara cīņu piemiņas vieta”, “Sarīkojums *Dabai un dzimtenei*”, “Rakstnieka Vitauta Ļūdēna 100-gadi sagaidot” un “Latviešu karavīru daudzinājums”.LSA iesniegusi projektu “Strēlnieki Latvijai”.LVA ir iesniegusi šādus projektus: “LVA ceļojošā kausa izcīņa jaunsargiem”, “LVA virsnieku un jaunsargu brauciens pa Brīvības cīņu vietām un Latviešu strēlnieku kapu sakopšana Tartu”, “Mores kaujas 73. gadadienas piemiņas pasākums”, “Baigā gada represijās bojāgājušo Latvijas armijas virsnieku apzināšana”, “Karoga svētki O.Kalpaka dzimtas mājās *Liepsalās*”, Militāri patriotiskā nometne skolēniem O.Kalpaka dzimtas mājās *Liepsalās*”, “Bijušo garnizona kapu sakopšana”, “Piemiņas zīmes izgatavošana un uzstādīšana Mores kauju 1. rotas komandierim vlt.R.Kovtuņenko”, “R.Kovtuņenko manuskripta par 19.divīzijas kaujām 1944.gada vasarā Vidzemē izdošana”.Īstenojot NVO iesniegto projektus tiks veicināta jaunatnes patriotiskā audzināšana un sabiedrības informētība par latviešu karavīru vēsturisko lomu neatkarības cīņās, partizānu darbību Otrā pasaules kara laikā. Projektu uzdevums ir informēt par valstiski svarīgiem notikumiem, kas sekmējuši valstiskās neatkarības un suverenitātes iegūšanu, kā arī aktivizēt Latvijas jauniešu dalību Jaunsardzē.Lai biedrības varētu īstenot plānotos projektus LNKB būtu nepieciešami finanšu līdzekļi no AM 6371 *euro* apmērā, LNPA – 3842 *euro* apmērā, LVA 3367 *euro* apmērā un LSA 3950 *euro* apmērā.Šī gada AM budžetā, programmā 34.00.00 „Jaunsardzes centrs” ir pieejami līdzekļi, kurus kā dotācijas iespējams piešķirt nevalstiskajām organizācijām, sadarbības projektu īstenošanai ar Jaunsardzes un informācijas centru, veicinot Jaunsardzes kustības pilnveidi, jaunatnes padziļinātu izpratni par militāro vēsturi un iesaisti patriotiskos piemiņas pasākumos.Ministru kabineta rīkojuma projekts “Par programmas „Valsts aizsardzība, drošība un integrācija NATO” līdzekļu izlietojumu”paredz LNKB, LNPA, LVA un LSA veikto pasākumu līdzfinansēšanu no Aizsardzības ministrijas 2016.gada budžeta 17 530 *euro* apmērā. Ministru kabineta rīkojuma mērķis ir segt LNKB LNPA, LVA un LSA izdevumus, kas ir saistīti ar AM aktuālu uzdevumu izpildi, realizējot patriotiskās audzināšanas projektus.  |
| 3. | Projekta izstrādē iesaistītās institūcijas | Aizsardzības ministrija |
| 4. | Cita informācija | Izdevumus paredzēts segt no Aizsardzības ministrijas budžeta programmas 34.00.00 „Jaunsardzes centrs” 2016.gada budžetā plānotajiem finanšu resursiem. |
|  |  |  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts šo jomu neskar. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Anotācijas III, IV, V, VI sadaļa – projekts šīs jomas neskar.

Aizsardzības ministrs R. Bergmanis

Vīza: valsts sekretārs J. Garisons

25.11.2016. 10:42

814

G.Balode

gundega.balode@mod.gov.lv

tel:. 67335091